વાજપેયીના અરણ્યવાસનો એક દાયકા પછી ૧૯૯૫માં અંત આવ્યો હતો જ્યારે પક્ષને ફરી એક વાર ઉદાર ચહેરાની જરૂર પડી હતી. બાબરી મસ્જિદના ધ્વંસ પછી તરત જ યોજાયેલી ઉત્તર પ્રદેશ, મધ્ય પ્રદેશ અને રાજસ્થાનની વિધાનસભાઓની ચૂંટણીમાં ગ્થ્ભ્નો પરાજય થયો ત્યારે એના નેતાઓને સમજાઈ ગયું હતું કે હિન્દુત્વનો મુદ્દો કેન્દ્રમાં સત્તા સુધી પહોંચાડી શકે એમ નથી. ૧૯૯૩માં યોજાયેલી આ ત્રણ રાજ્યોની ચૂંટણીના પ્રચારમાં જે વાજપેયીને બોલાવવામાં પણ નહોતા આવતા તે વાજપેયીને બે વર્ષ પછી પક્ષનું સુકાન સોંપવામાં આવ્યું હતું.